Բնականաբար, դարպասը վստահվել էր Արսեն Բեգլարյանին, ով այս անգամ կարողացավ այն անառիկ պահել, չնայած ղազախներն առանձնապես նրան չանհանգստացրին՝ բացառությամբ մեկ-երկու դրվագի: Խաղից հետո էլ Պետրոսյանը նշեց, որ «չոր» հաշվով հաղթանակն արդեն առաջընթաց է: Վերջին անգամ թիմը դարպասն անառիկ է պահել 2016-ի հունիսին, երբ ընկերական խաղում 4-0 հաշվով հաղթեց Սալվադորին: Պաշտոնական խաղերում թիմը վերջին անգամ գոլ բաց չէր թողել 2015-ի սեպտեմբերին, երբ Երեւանում 0-0 խաղաց դանիացիների հետ: Իսկ «չոր» հաշվով վերջին հաղթանակը եղել է նույն Դանիայի դեմ պատմական խաղը Կոպենհագենում՝ 4-0: